Diari Oficial de la Generalitat Valenciana


Sumari del DOGV 7310, del 04-07-2014 (2014/6041)

RESOLUCIÓ de 8 de maig de 2014, del director general de Tributs i Joc, per la qual es modifica l'acció MUI@-2 del model 600, d'autoliquidació de l'impost sobre transmissions patrimonials i actes jurídics documentats de la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7310

Data del DOGV
:   04-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6041


Data del document
:   08-05-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * legislació

RESOLUCIÓ de 8 de maig de 2014, del director general de Tributs i Joc, per la qual es modifica l'acció YER@-2 del model 600, d'autoliquidació de l'impost sobre transmissions patrimonials i actes jurídics documentats de la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat. [2014/6041]  
Vist l'informe tècnic de la Subdirecció General de Sistemes d'Informació d'Hisenda de la Direcció General de Tecnologies de la Informació de la Conselleria d'Hisenda i Administració Pública, sobre els desenrotllaments tècnics del sistema SARA 5 600, emés en compliment del que disposa l'article 22 del Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de fitxers informatitzats en l'àmbit de l'Administració de la Generalitat.  
  
Atés que constituïx un dels objectius d'esta Direcció General posar a disposició dels ciutadans i professionals que habitualment actuen per mandat d'aquells, la utilització de tècniques i mitjans electrònics, informàtics i telemàtics d'ajuda al compliment de les seues obligacions tributàries i que, a este efecte, resulta especialment útil el sistema Sar@, aprovat per mitjà de la disposició addicional primera de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat.  
  
Atés que la Resolució de 10 d'abril de 2007, de la Direcció General de Tributs, per la qual es va incloure l'acció SBG@-3 del model 600, d'autoliquidació de L'impost sobre transmissions patrimonials i actes jurídics documentats, en la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, ha permés la presentació i el pagament telemàtic, en representació de terceres persones, de l'esmentat model 600 pels professionals col·legiats, associats o membres de les entitats incloses en l'àmbit de la col·laboració social, a través del corresponent conveni de col·laboració en relació amb la presentació de documents amb transcendència tributària davant de l'Administració tributària de la Generalitat. Per la seua banda, la Resolució de 24 de gener de 2011, de la Direcció General de Tributs, per la qual s'amplien les utilitats incloses en l'acció EMR@-2 del model 600, d'autoliquidació de l'impost sobre transmissions patrimonials i actes jurídics documentats, va possibilitar la dita presentació i el pagament telemàtic sense conveni, en la modalitat individual per l'obligat tributari.  
Atés que la còpia dels documents notarials en què es reflectisquen les operacions subjectes a tributació pels esmentats impostos l'han d'aportar a l'Administració tributària valenciana els contribuents, com a documentació annexa a la presentació de l'autoliquidació corresponent, de conformitat amb allò que disposa l'article 98.1 del Reglament de l'Impost sobre Transmissions Patrimonials i Actes Jurídics Documentats, aprovat per Reial Decret 828/1995, de 29 de maig, i l'article 66 del Reglament de l'Impost sobre Successions i Donacions, aprovat per Reial Decret 1629/1991, de 8 de novembre.  
  
Vist que l'Orde 22/2013, de 13 de desembre, del conseller d'Hisenda i Administració Pública ha regulat el format, el contingut, els terminis i la resta de condicions de compliment de les obligacions formals dels notaris en l'àmbit dels impostos sobre transmissions patrimonials i actes jurídics documentats i sobre successions i donacions, relatives a la fitxa resum notarial i a la còpia electrònica dels documents notarials, i que regula, igualment, la determinació dels actes o contractes a què es referiran estes obligacions, tot això en desplegament del que disposa l'apartat dos de la disposició addicional primera de la Llei 13/1997, de 23 de desembre, de la Generalitat, per la qual es regula el tram autonòmic de l'impost sobre la renda de les persones físiques i restants tributs cedits, que preveu, a escala legal, les mencionades obligacions formals.  
  
Vist que l'article primer, apartat dos, de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat, establix que l'accés a les tècniques electròniques, informàtiques i telemàtiques, relatives a la presentació i, si és el cas, pagament per via telemàtica de declaracions, comunicacions, declaracions-liquidacions, autoliquidacions o qualssevol altres documents, en relació amb els tributs la gestió dels quals competix a la Generalitat, s'efectuarà per mitjà de l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'ompliment, presentació i, si és el cas, pagament dels esmentats models tributaris. A estos efectes, les tècniques habilitades, en el moment d'entrada en vigor de la mencionada orde, figuren incloses, amb la denominació d'Accions, en el seu annex I. La posterior habilitació de qualsevol utilitat o la seua modificació, com resulta l'ampliació dels subjectes habilitats per a la utilització de l'aplicació TCI@-3 del model 600, d'autoliquidació de l'Impost sobre Transmissions Patrimonials i Actes Jurídics Documentats, s'haurà de realitzar mitjançant una resolució de la direcció general competent en matèria de tributs.  
En virtut de tot això, resolc:  
  
Primer  
Autoritzar la inclusió de la presentació telemàtica de la documentació annexa, en el cas que esta siga notarial, en l'acció NWG@-0 del model 600, d'autoliquidació de l'impost sobre transmissions patrimonials i actes jurídics documentats, en la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat.  
  
Segon  
Modificar els següents annexos de l'acció ADL@-3 del model 600, d'autoliquidació de L'impost sobre transmissions patrimonials i actes jurídics documentats, de la relació d'accions de l'annex I de l'Orde de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat, donant-los la redacció que figura en els annexos d'esta resolució:  
  
a) Annex I de «Requisits per a la realització de la presentació i pagament individual per mitjà de transmissió de dades, incloses en el subsistema FID@-9- 600».  
b) Annex II de «Procediment per a la realització de la presentació i pagament individual per mitjà de transmissió de dades incloses en el subsistema YOT@-4-677».  
c) Annex III de «Generació del NRC».  
d) Annex IV de «Format de la còpia impresa de la relació de models presentats i rebutjats, corresponents a l'Impost sobre Transmissions Patrimonials i Actes Jurídics Documentats, relatius a operacions diferents de transmissions de vehicles usats».  
e) Annex V de «Models de justificant de presentació telemàtica i, si és el cas, ingrés, emesos per l'Administració tributària, obtingut telemàticament o en suport paper, corresponents a l'Impost sobre Transmissions Patrimonials i Actes Jurídics Documentats, relatius a operacions diferents de transmissions de vehicles usats».  
f) Annex VI de «Model d'autoliquidació i els seus documents annexos, que apareixerà concatenat després del model de l'annex V».  
  
València, 8 de maig de 2014.- El director general de Tributs i Joc: Vicent Peiró Ibáñez.  
  
  
  
  
ANNEX I  
Requisits per a la realització de la presentació i pagament individual per mitjà de transmissió de dades, incloses en el subsistema ZXC@-7-524.  
  
Per a utilitzar la modalitat de presentació i pagament individual, per mitjà de transmissió de dades del model 600 d'autoliquidació, l'obligat tributari o el seu representant/presentador, que haurà de ser, al seu torn, l'ordenant del pagament, haurà de:  
  
1. Disposar de certificat reconegut per l'Autoritat de Certificació de la Comunitat Valenciana o de qualsevol dels sistemes de firma electrònica admesos legalment en la mesura que puguen acceptar-se en el sistema XWN@. Amb esta finalitat, la Generalitat indicarà en el Portal Tributari els sistemes de firma electrònica acceptats.  
  
2. Registrar en el navegador els certificats de l'Autoritat de Certificació de la Comunitat Valenciana. Així mateix, el sistema informàtic haurà de reunir els requisits tècnics mínims indicats, a estos efectes, en el Portal Tributari de la Generalitat.  
  
3. Ser titular o persona autoritzada per a la disposició de fons d'un compte de càrrec que estiga obert en alguna de les entitats financeres col·laboradores de la Generalitat que complisquen les exigències tècniques i operatives del sistema de Passarel·la de Pagaments de la Generalitat, a fi que la utilització de l'esmentat mecanisme de pagament no comporte el gasto corresponent a les taxes de transferència interbancària, ni produïsca retards en la confirmació i validació dels ingressos per la Generalitat, que es deriven dels esmentats tràmits de curs interbancari.  
  
4. Renunciar, prèviament i, en tot cas, al termini bancari per a rebutjar i tornar les ordes de càrrec en compte, segons les especificacions establides per la Conselleria d'Hisenda i Administració Pública en coordinació amb les entitats financeres col·laboradores de la Generalitat.  
  
  
5. En tot cas, ha de tractar-se d'un document notarial per a poder garantir la correcta recepció de la documentació addicional. Un altre tipus de documents no poden ser presentats telemàticament.  
  
  
ANNEX II  
Procediment per a la realització de la presentació i pagament individual per mitjà de transmissió de dades incloses en el subsistema IBB@-0-291.  
  
Per a utilitzar la modalitat de presentació i pagament per mitjà de transmissió de dades del model 600 d'autoliquidació, se seguirà el procediment següent:  
1. L'obligat tributari o el seu representant es connectarà al sistema CJZ@ xx la Generalitat, al qual s'accedix a través del seu Portal Tributari, on realitzarà la confecció en línia del model 600 d'autoliquidació. L'aplicació facilitarà a l'usuari, a estos efectes, un formulari en què haurà d'omplir les dades següents:  
Els exigits per a l'ompliment de l'autoliquidació de l'impost sobre transmissions patrimonials i actes jurídics documentats.  
  
Dades bancàries: s'indicaran les dades identificatives del compte del client en què es realitzarà el càrrec.  
Afegir RUE: s'utilitzarà esta opció, únicament, si desitja, dins del termini reglamentari de declaració, associar l'autoliquidació a una altra presentada amb anterioritat, quan es referisca a fets imposables consignats en el mateix document.  
  
2. Validar XML: una vegada omplit el formulari anterior, l'usuari realitzarà la validació de l'arxiu XML corresponent a les dades incloses en este.  
  
3. Guardar XML: a continuació es guardaran les dades per mitjà d'esta opció en una carpeta del seu directori.  
  
4. Enllaç amb VFO@-6-191: que li permetrà accedir a l'aplicació KJF@-6 del model 600 per mitjà de la utilització del seu certificat digital. Haurà d'indicar l'opció «incorporar fitxer», que li mostrarà una finestra per a seleccionar l'arxiu XML corresponent a la declaració que vullga presentar i l'arxiu de firma digital per a la identificació de la dita declaració. Una vegada seleccionats, polsarà «incorporar fitxer» per a realitzar l'enviament, després d'això es mostrarà un número d'enviament, que facilitarà el seu posterior seguiment.  
5. El sistema d'informació de la Generalitat verificarà les dades rebudes i comunicarà a l'ordenant els errors i defectes que puguen advertir-se. Una vegada comprovats estos aspectes, enviarà el formulari a l'entitat financera corresponent.  
6. L'entitat financera, si accepta l'operació, realitzarà el càrrec en el compte designat per l'ordenant. Una vegada comptabilitzat l'import, assignarà al contribuent un número de referència complet (NRC), que generarà informàticament per mitjà d'un sistema criptogràfic que relaciona, de forma unívoca, el número de justificant de l'autoliquidació amb l'import ingressat, de conformitat amb les normes tècniques incloses en l'annex III de la present resolució.  
6a. Si el càrrec en compte és acceptat per l'entitat financera, una vegada validat el NRC, el sistema informàtic de la Generalitat tornarà a l'interessat el corresponent justificant de pagament, amb el format arreplegat en l'annex IV, model IVa (relació de models presentats) de la present resolució.  
6b. En el cas que el càrrec en compte siga rebutjat per l'entitat financera, es mostrarà la descripció dels errors detectats en la relació de models rebutjats, model IVb de l'annex IV. La Generalitat no serà responsable de la falta de resposta de l'entitat financera ni dels motius de rebuig que esta indique. La Generalitat tampoc assumirà responsabilitat per l'admissió de l'orde de pagament per l'entitat financera, en particular, en aquells casos en què l'entitat financera duga a terme el càrrec en un compte la titularitat del qual no corresponga a l'ordenant de l'operació.  
  
7. En l'opció «llistat d'enviaments», l'aplicació indicarà l'estat de cada fitxer. Una vegada culminat el procés, i expedides les anteriors relacions de models acceptats i/o rebutjats, podran donar-se els següents casos.  
7a. En els enviaments en què la Generalitat estiga en possessió del document notarial comprensiu del fet imposable, es podrà obtindre, el model de justificant de presentació telemàtica i el model 600 d'autoliquidació concatenat (annexos V i VI). Este justificant mostra en la part inferior un número de control (CVT) per a comprovar la seua autenticitat per mitjà de l'opció corresponent del Portal Tributari de la Generalitat, validació disponible sense certificat digital. Així mateix, i en el cas que el notari haja rebut autorització per a això pel subjecte passiu, rebrà telemàticament el model de justificant de presentació telemàtic i el model 600 d'autoliquidació concatenats.  
7b. En els enviaments en què no s'haja pogut obtindre el justificant de presentació telemàtica, la còpia del certificat de la relació de models presentats haurà de presentar-se en la Direcció Territorial de la Conselleria d'Hisenda i Administració Pública o en l'Oficina Liquidadora de Districte Hipotecari, que resulten competents en cada cas, junt amb el document comprensiu del fet imposable, original i còpia simple, en el termini de deu dies hàbils des que es va efectuar la presentació telemàtica de l'autoliquidació, per a l'obtenció presencial del model de justificant de presentació telemàtica i, si ho sol·liciten, el model 600 d'autoliquidació concatenat, que després de l'acte presencial estaran així mateix disponibles en el sistema. Tot això de conformitat amb el que establix la normativa reguladora de l'Impost sobre Transmissions Patrimonials i Actes Jurídics Documentats i l'article 88.7 del Reglament General de les actuacions i els procediments de gestió i inspecció tributària i de desplegament de les normes comunes dels procediments d'aplicació dels tributs, aprovat pel Reial Decret 1065/2007, de 27 de juliol.  
  
  
8. Els formularis que, d'acord amb els procediments previstos en la present resolució, siguen remesos a la Generalitat, firmats digitalment amb les dades de creació de firma associats als corresponents certificats d'usuari, seran conservats per esta de forma íntegra i segura. La realització de la presentació i pagament per mitjà de transmissió de dades suposarà que les dades de caràcter personal contingudes en el dit formulari podran ser incloses en un fitxer per al seu tractament per este òrgan administratiu, com a titular responsable d'este, en l'ús de les funcions pròpies que té atribuïdes i en l'àmbit de les seues competències, i es podran exercir els drets d'accés, rectificació, cancel·lació i oposició, tot això de conformitat amb el que disposa la Llei Orgànica 15/1999, de Protecció de Dades de Caràcter Personal (BOE 298, de 14/12/99).  
  
  
9. Als efectes del que preveu l'article 96.3 de la Llei 58/2003, de 17 de desembre, General Tributària, correspon a la Direcció General de Tecnologies de la Informació de la Conselleria d'Hisenda i Administració Pública la programació i supervisió del sistema d'informació de la Generalitat per a prestar l'assistència prevista en esta resolució.  
  
  
  
ANNEX III  
Generació del NRC  
  
El NRC és un codi generat informàticament per l'entitat col·laboradora per mitjà d'un sistema criptogràfic que relaciona, de forma unívoca, el número de justificant de l'autoliquidació amb l'import ingressat.  
  
El NRC està compost per 22 posicions alfanumèriques, amb el contingut següent:  
a) Posicions 1-13: número de justificant assignat per la Generalitat.  
  
b) Posició 14: caràcter de control complementari generat aplicant l'algoritme facilitat a l'entitat financera.  
c) Posicions 15-22: corresponen a caràcters de control addicionals calculats per l'entitat, de manera que, donada la clau privada de l'entitat i les dades utilitzades per a la generació del NRC, només és possible obtindre estos caràcters.  
La generació del NRC s'ha de realitzar segons les següents normes tècniques:  
El NRC es generarà a partir d'un registre de 48 caràcters codificats  
en EBCDIC:  
?MMMVNNNNNNNNDC (14): número de justificant, sent:  
- MMMVNNNNNNNND (13): número de justificant assignat per la Generalitat.  
- C (1): caràcter de complementari generat aplicant l'algoritme facilitat a l'entitat financera.  
?XXXXXXXXX (9): NIF de l'obligat.  
?NNNNNNNNNNNNN (13): import de càrrec.  
?AAAAMMDD (8): data de càrrec.  
?XXXX (4): codi Banc d'Espanya de l'entitat financera.  
El Número de Referència Complet (NRC) resultant tindrà 22 posicions:  
?MMMVNNNNNNNNDC (14): Número de referència.  
?XXXXXXXX (8): caràcters de control, resultants d'aplicar una funció MAC 4 de l'algoritme DES (segons norma X9.9-1) a les dades anteriors (48 caràcters) utilitzant la clau privada de l'entitat financera.